OpenLLM-France/wikimedia huggingface dataset:
# Winchesterreko katedrala

Winchesterreko Trinitate Santuaren katedrala (ingelesez: Cathedral Church of the Holy Trinity) Ingalaterrako Hampshire konderriko izen bereko hirian dagoen katedral gotikoa da. Naberik luzeena du eta, oro har, Europako katedral gotiko guztien artean luzeena da.

## Historia

Katedrala 1079an eraikitzen hasi ziren, Walkelin gotzainaren agindupean, eta 1093ko apirilaren 8an, Ingalaterrako gotzain eta abade ia guztien aurrean, monjeak Old Minster saxoi eliza zaharretik berrira aldatu ziren, "aintza handiz eta pozarren".
Gaur egungo eraikinaren zatirik zaharrena kripta da, garai hartakoa. Gilen II.a Ingalaterrakoa (Gilen I.a Konkistatzailearen semea) katedralean lurperatu zuten 1100eko abuztuaren 11n, gertu zegoen New Foresten izandako ehiza-istripu batean hil zenean.
Erdiko dorre xaparratu eta karratua, normandiar itxura ukaezina duena, 1202an hasi zen, katedrala eraikita dagoen lur-eremu ezegonkorraren ondorioz erori zen aurreko dorrea ordezkatzeko. Lanek XIV. mendean jarraitu zuten, 1394an, normandiar nabearen birmoldaketa William Wynford masoi maisuaren diseinuen arabera hasi zen eta XV. eta XVI. mendeetan jarraitu zuten, bereziki girola eraikiz San Swithunen hilobira joaten ziren erromes ugariak egokitzeko. Beneditarren erakundea, San Swithun prioratua, 1539an desegin zen. Klaustroa eta kapitulu-aretoa eraitsi zituzten, baina katedrala mantendu egin zen.
1905etik 1912ra bitartean, zaharberritze lanak egin zituen T.G. Jacksonek, baita erreskate ospetsua ere, eraikina erabat ez kolapsatzeko. Ekialdeko eta hegoaldeko hormen zimendu urpetuetako batzuk urpekari batek indartu zituen, William Walkerrek, eta 25.000 zementu-zaku, 115.000 hormigoi-bloke eta 900.000 adreiluz bete zituen. Egunean sei orduz lan egin zuen 1906tik 1912ra, iluntasun osoan, sei metrotik gorako sakoneran, eta horrek katedrala eraistetik salbatu zuen. Lan hori Viktoriar Errege Ordenak onartu zuen.

## Iruditegia

* Erdialdeko nabea
* Erdialdeko nabea
* Ganga
* Traseptua
* Korua
* Koru ganga

## Erreferentziak

* ↑ Alec Clifton-Taylor, The Cathedrals of England (Thames & Hudson, 1969)

## Kanpo estekak

* Webgune ofiziala (Ingelesez)
* Datuak: Q476529
* Multimedia: Winchester Cathedral / Q476529
# San Andres eliza (Paue)

San Andres eliza (frantsesez: église Saint-Andrew) Paueko eliza anglikanoa da.
Reginald Acland-Troyte agurgarriak eraikin neogotiko honen eraikuntza bultzatu zuen. Lehenengo harria 1880an jarri eta 1888an amaitu zuten.

## Erreferentziak

* ↑ Guérin, Gile. (2013ko iraila). Le Gotic Revival de Saint-Andrew. in: L'Aquitaine monumentale. Le Festin, 22-25 or. ISBN 978-2-36062-077-7..

## Kanpo estekak

* Datuak: Q20086475
* Multimedia: Église Saint-André de Pau / Q20086475
# Done Jakue eliza (Paue)

Done Jakue eliza (frantsesez: église Saint-Jacques) Paueko eliza katolikoa da, 2013tik aurrera Frantziako monumentu historikoa dena.
1651n kaputxinoek eraikitako kapera baten gainean eraikia, lanak 1861ean hasi ziren Eugène Loupot arkitektoaren zuzendaritzapean eta 1868an amaitu.

## Erreferentziak

* ↑ Mérimée, Frantziako Kultura Ministerioa. PA64000081. .
* ↑ suite101.fr

## Kanpo estekak

* Datuak: Q16684475
* Multimedia: Église Saint-Jacques de Pau / Q16684475
# Done Jakue eliza (Tartas)

Done Jakue eta San Martin eliza (frantsesez: église Saint-Jacques-et-Saint-Martin) Tartas herriko parrokia-eliza da, 1849 eta 1854 artean estilo neogotikoan eraikia.
1999an Frantziako gobernuak monumentu historiko izendatu zuen. Louis Anselme Longa landatar margolariak bere horma-irudia egin zuen.

## Erreferentziak

* ↑ Mérimée, Frantziako Kultura Ministerioa. Église Saint-Jacques. .

## Kanpo estekak

* Datuak: Q3581882
* Multimedia: Église Saint-Jacques (Tartas) / Q3581882
# Eliza Botiboa

Eliza Botiboa (alemanez Votivkirche) Vienan dagoen eliza da, arkitektura neogotikoaan eraikitako munduko lan nagusietako bat.
Heinrich von Ferstelek proiektatu zuen eta eraikuntza 1863an hasi eta 1879an amaitu zen. 1879ko apirilak 24an inauguratu zen, Errege-Erreginen Zilarrezko Ezteiak ospatzeko.
Frantzisko Josef I.a kaiserrak, 18 urte zituenean jasan zuen atentatutik bizirik irten zenez, boto bezala, eliza hau eraikiarazi zuen.
Ideia nagusia, austriar ospetsuen mausoleo bat egitea zen, baina sekula ez zen nahi hau beteko.
Elizan, Anberesko aldarea nabarmentzen da, gotiko berantiarrean zizelkaturikoa.
Mexikoko enperadore eta Franz Josephen anaia zen Massimilianoren eta bere aberri berriaren omenez, Guadalupeko Andre Mariaren aldarea eraiki zen. Gainera, hemen, 4 metroko altuera, 30 zentimetroko zabalera eta 264 kiloko pisua duen kandela bat aurki daiteke, "Barbara Kandela" (Barbarakerze) deitua, 1930ekoa. Esaten denez, kandela honen iraupena, 100 urtekoa izango litzateke.

## Kanpo estekak

* (Alemanez)Elizaren webgunea
* web kamera
* Datuak: Q254476
* Multimedia: Votive Church, Vienna / Q254476
# Andre Mariaren eliza (Oloroe-Donamaria)

Andre Mariaren eliza (frantsesez: église Notre-Dame) Donamariako eliza katolikoa da, 2006tik aurrera Frantziako monumentu historikoa dena.
Eraikin neogotiko hau Auguste Lafollyek diseinatu zuen. Lehenengo harria 1869an jarri eta 1893an amaitu zuten.

## Erreferentziak

* ↑ Mérimée, Frantziako Kultura Ministerioa. église Notre-Dame. .

## Kanpo estekak

* Datuak: Q15845450
* Multimedia: Église Notre-Dame d'Oloron-Sainte-Marie / Q15845450
# San Eztebe Mendikoa eliza

San Eztebe Mendikao eliza, frantsesez: Saint-Étienne-du-Mont, Frantziako Paris hiriburuan dagoen eliza bat da, 5. barrutiko Santa Genovevaren mendian, eta Parisko Panteoiaren aldamenean. Gotiko flamigero estilokoa da.
VI. mendean toki honetan lehen kapera eta eliza eraiki ziren, 1494-1624 artean presbiterioa, kanpandorrea, gurutzadura eta hainbat arkitektura elementu gehituz. 1861-1868 artean Victor Baltard arkitektoak zaharberritu eta gaur egungo itxura bereganatu zuen.
Bertan, Genoveva Pariskoaren gorpuzkinak daude, Parisko Santa Zaindaria dena. Presbiterioaren albo banatan Blaise Pascal eta Jean Racinen hilobiake ere badaude.

## Zinema

Eliza honen aldameneko eskailerak Midnight in Paris (2011, Woody Allen) filmaren hainbat eszenen kokaleku izan ziren.

## Kanpo estekak

* Datuak: Q583251
* Multimedia: Église Saint-Étienne-du-Mont / Q583251
# San Martin eliza (Paue)

San Martin eliza (frantsesez: église Saint-Martin) Paueko eliza katolikoa da, gazteluaren ondoan dagoena.
1468 eta 1472 artean lehenengo eliza eraiki zuten, Gaston IV.a Foixkoak hala aginduta. 1803ra arte herriko parrokia bakarra izan zen. Albreteko etxearen eraginari esker, 1563 eta 1620 tenplu protestantea izan zen. Émile Boeswillwaldek diseinaturiko egungo eraikina 1863 eta 1871 artean eraiki zuten.

## Erreferentziak

* ↑ (Frantsesez) Paueko Udala. (2007). Zone de protection du patrimoine architectural, urbain et paysager. .

## Kanpo estekak

* Datuak: Q15958273
* Multimedia: Église Saint-Martin de Pau / Q15958273
# San Nikolas eliza (Hanburgo)

Hanburgoko San Nikolas eliza (alemanez: St.-Nikolai-Kirche) estilo neogotikoan eraikitako eliza da, Hanburgon dauden bost eliza protestanteetako bat. Aliatuek Bigarren Mundu Gerran egindako bonbardaketen erruz dorre nagusia baino ez da zutik gelditzen.

## Historia

XII. mendean Alster ibaiaren ertzean San Nikolas kapera eraiki zen, hau baitzen marinelen patroia. Beronen gainean Hanburgoko katedrala izango zen egurrezko eliza jaso zen. 1335ean adreiluzkoa egitea erabaki zuten gehiago iraun zezan.
1517an dorrea jaso zuten, 1589an erre zena. Honen ordez eraikitako bigarren dorreak ere ez zuen zorte handirik izan 1644ean behera erori baitzen. Orduan Peter Marquardtek diseinaturiko 122 metrotako altuera zuen dorrea eraiki zuten. 1842ko sutean eliza osorik erre zen. 1843an diru bilketa egin zen eliza berria jasotzeko eta 1844ean egindako lehiaketan Gottfried Semperren diseinuak irabazi zuen baina azkenean ez zen aurrera eraman bere kupula erromanikoak ez baitzuen hiriaren paisaiarekin bat egiten.
George Gilbert Scott arkitekto ingelesa kontratatu zuten katedral berria eraikitzeko eta 1863an bukatu zen eliza. Dorrea 1874ean bukatu zutenean munduko eraikin garaiena izan zen bere 147'3 metrotako altuerarekin. 1876an Rouengo elizak gainditu zuen.
Bigarren Mundu Gerrako bonbardaketek eliza eraitsi zuten baina dorreak zutik dirau.

## Berreraikitzea

Rettet die Nikolaikirche e.V. (Berreskura dezagun San Nikolas eliza) fundazioa 1990etik ari da eliza berreskuratzeko lanetan. Gaur egun igogailu bat ipini dute goraino igo eta Hanburgoren ikuspegi itzelaz gozatzeko.

## Kanpo estekak

* Datuak: Q425622
* Multimedia: St. Nikolai (Hamburg) / Q425622
# Nofence

Nofence Norvegiako enpresa bat da, eta GPS lepokoak egiten ditu baserriko animalientzat (behi-, ardi- eta ahuntz-aziendentzat), Itxitura birtualak gurutzatzea saihesten dutenak.

## Historia

Oscar Hovde Berntsen laurogeita hamarreko hamarkadatik aritu da hesi birtualaren ideia lantzen hesi elektriko finkoaren alternatiba gisa. 2011n sortu zen Nofence. 2016an, proiektu pilotu bat egin zuen Norvegian, 850 buruko ahuntz-talde batekin. 2017an, Norvegiako Elikagaien Segurtasunerako Agintaritzak Nofence ahuntzentzat erabiltzea onartu zuen; eta behi- eta ardi-aziendentzat 2020an. Nofencek Batnfjordsøra-n du egoitza, Norvegian, eta Euskal Herrian Miñaoko Parke Teknologikoan bulego bat du.

## Nola funtzionatzen du?

Animaliei gailu bat duten lepokoak jartzen zaizkie. Gailuak hots jakin bat egiten du hesira hurbiltzean, ozenagoa gehiago hurbiltzen bada eta hesiaren perimetro birtuala gainditzen badu deskarga txiki bat jasoko du, hesi elektriko batekin bezala. Abeltzainak aplikazio mugikor baten bidez markatzen du hesi birtuala GPS teknologia baliatuz eta nahi hala bider defini dezake hesiaren perimetroa uneko beharren arabera.

## Erreferentziak

* ↑ (Gaztelaniaz) «Nofence» www.nofence.no (Noiz kontsultatua: 2024-12-07).
* ↑ «Itxitura birtualak, eta zintzarri digitalak» Berria 2024-12-07 (Noiz kontsultatua: 2024-12-07).

## Kanpo estekak

* Datuak: Q104903004
# Batnfjordsøra

Batnfjordsøra Norvegiako Møre og Romsdal eskualdeko Gjemnes udalerriko gune administratiboa da. Norvegiako ipar mendebaldean Batnfjord fiordoaren amaieran dago herria, Batnfjordelva ibaiaren bokalean. E39 ibilbide europarra herrixkatik igarotzen da, Moldetik Trondheimerako bidean.
2018an 387 biztanle zituen 0,36 km$^2$-ko hedaduran.

## Erreferentziak

* ↑ (Norvegieraz [bokmål]) «2020-10-06» ssb.no 2020-10-06 (Noiz kontsultatua: 2024-12-07).

## Kanpo estekak

* Datuak: Q1780612
* Multimedia: Batnfjordsøra / Q1780612
# Sergio Andricaín

Sergio Andricaín (Habanan jaioa, Kuba, 1956an) idazle, kazetari, kritikari, literatur ikertzaile eta editore kubatarra da. Soziologian graduatu zen Habanako Unibertsitatean, eta graduondoko ikasketak egin zituen egoitza Costa Rican duen Demografia Zentro Latinoamerikarrean.
Kubako Kultura Ministerioko Juan Marinello Kultura Ikerketen Zentroko eta Estatuko Estatistika Batzordeko Demografia saileko ikerlari gisa lan egin zuen.
1991n, Costa Rican, Kultura, Gazteria eta Kirol Ministerioak egindako Un libro, un amigo irakurketa-programa nazionalaren aholkulari izan zen, eta Irakurketa Sustatzeko Tailer Modularreko irakasle (UNESCOren Hezkuntza Bulego Azpi-erregionalak Erdialdeko Amerikarako eta Panamarako garatutako proiektua). Azken erakunde horretako aholkularia izan zen bi argitalpen-proiektutan: Irakurketa Sustatzailearen Liburutegia Bilduman eta Herrialdeko haurrak liburuan.
1994 eta 1999 artean Bogotan (Kolonbia) bizi izan zen. Bertan, Liburu eta Irakurketarako Zentro Latinoamerikarreko (CERLALC) proiektu-ofizial gisa eta Batuta Fundazio Nazionaleko haur-aldizkariaren editore gisa lan egin zuen. Taller de Talleres elkartearen sorreran parte hartu zuen.
Kazetari gisa aldizkari eta egunkarietan kolaboratu du: Kuba (La gaceta de Cuba, Revolución y Cultura, El caimán barbudo, En julio como en enero y Diéresis), Costa Rica (La Nación y Zurquí), Colombia (Espantapájaros, Hojas de lectura, Revista latinoamericana de literatura infantil y juvenil), España (Escuela y Biblioteca y Amigos del libro) eta Ameriketako Estatu Batuak ("Newsweek gaztelaniaz, Prevention gaztelaniaz, Buen Hogar, Travel & Leisure eta Cosmopolitan gaztelaniaz).
Gaur egun Miamin bizi da, Ameriketako Estatu Batuetan.
Antonio Orlando Rodríguezekin batera, Cuatrogatos Fundazioa (www.cuatrogatos.org) sortu zuen. Fundazio horrek hezkuntza- eta kultura-proiektuak garatzen ditu, eta arreta berezia jartzen du irakurketaren sustapenean.
2021ean, Campoy-Ada 2020 Haur eta Gazte Literaturako Saria irabazi du, fikzioa eta ez-fikzioa uztartzen dituzten irudi liburuei, Antonio Orlando Rodriguezekin argitaratu duen A lomo de cuento bildumarengatik —Elisabeth Builes, Roger Ycaza, Israel Barrón, Carolina Duran eta Nuria izan dira ilustratzaileak—.

## Erreferentziak

* ↑ Autores en Miami reciben premio de literatura infantil. 2021eko martxoaren 28a.

## Kanpo estekak

* Datuak: Q6125315
# Raúl Aparicio

Raúl Aparicio Nogales (Cruces, Villa Clarako probintzia, 1913 - Habana, 1970eko urtarrilaren 3a) Kubako idazlea izan zen.

## Bizitza

Cienfuegos eta Santa Clara hirietan egin zituen lehen ikasketak. Hiri horietako lehenengoan, Ariel Taldea sortu zuen Carlos Rafael Rodriguezekin batera, bere kezka literarioak, politikoak eta sozialak uztartzeko.
1940an Zuzenbide Diplomatiko eta Kontsularrean graduatu zen, baita Zientzia Politiko, Sozial eta Ekonomikoetan ere, Habanako Unibertsitatean. Hernandez Catá Lehiaketan hainbat aipamen lortu zituen. AEBetan, Perun, Uruguain, Argentinan eta Kanadan ibili zen.
Iraultzaren garaipenaren ondoren, Kanpo Harremanetarako Ministerioan sartu zen eta Brasilen, Txekoslovakian eta Mexikon lan egin zuen. Guía aldizkariko erredaktoreburu izan zen, eta bere garaiko aldizkari eta egunkari entzutetsuenetan kolaboratu zuen.

## Obra

* Hombradía de Antonio Maceo (1966, UNEACeko Enrique Piñeiro Biografia Saria)
* Diez pintores del mundo (Felipe Orlandorekin batera)
* Hijos del tiempo (ipuinak)
* Espejos de Alinde (ipuinak)

## Kanpo estekak

* Datuak: Q2134398
# Alderdi Progresista (Norvegia)

Norvegiako Alderdi Progresista (norvegieraz: Fremskrittspartiet, FrP) Norvegiako bigarren alderdi bozkatuena da gaur egun, Parlamentuan 41 eserlekurekin. Beraien burua kontserbadore eta liberaltzat daukate, baina komunikabide gehienen arabera alderdi populista eskuindarra da.
Anders Lange-k sortu zuen 1973an, zergen kontrako eta askatasun indibidual eta ekonomikoaren aldeko alderdi gisa. Era berean, Norvegiako Ongizate-estatua murriztearen aldekoa da, burokrazia arindu eta merkatu askeko ekonomia bultzatzeko. Inmigrazioari dagokionez, etorkin kopurua murriztearen alde dago, baita integrazioa eta ordena publikoa zorrotz betearaztearen alde ere.
1997ko hauteskundeetan inoizko emaitzarik onena lortuta, bigarren postua eskuratu zuen. Tradizionalki, gainerako alderdiek uko egin izan diote Alderdi Progresistarekin lankidetza zuzenean aritzeari, populismo argudioak dituela aitzaki hartuta. Dena den, pixkanaka Alderdi Kontserbadorea gero eta gertuago agertu ohi da, bereziki 2005etik aurrera.

## Historia

FrP 1973an sortu zuen Anders Langek, zergen aurkako protesta-mugimendu gisa. Carl I. Hagenek eragin handia izan zuen haren garapenean, 1978tik 2006ra bitarteko alderdiko liderra. Siv Jensen alderdiko liderra izan zen 2006 eta 2021 artean, eta 2021eko otsailean jakinarazi zuen uko egingo ziola alderdiaren hurrengo konbentzioari maiatzean. Sylvi Listhaug, bere alboko buruzagiak, hurrengo liderran bihurtu zen, 2021eko maiatzaren 8an.

## Hauteskundeetako emaitzak

| Data | Botoak | Botoak | Aulkiak | Aulkiak | Egoera |
| Data | # | % | # | +/- | Egoera |
| 1973 | 107.784 | %5,0 | 4 / 155 | - | Oposizioa |
| 1977 | 43.351 | %1,9 | 0 / 155 | -4 | N/A |
| 1981 | 109.564 | %4,5 | 4 / 155 | +4 | Oposizioa |
| 1985 | 96.797 | %3,7 | 2 / 157 | -2 | Oposizioa |
| 1989 | 345.185 | %13,0 | 22 / 165 | +20 | Oposizioa |
| 1993 | 154.497 | %6,28 | 10 / 165 | -12 | Oposizioa |
| 1997 | 395.376 | %15,30 | 25 / 165 | +15 | Sostengua |
| 2001 | 369.236 | %14,64 | 26 / 165 | +1 | Sostengua |
| 2005 | 581.896 | %22,06 | 38 / 169 | +12 | Oposizioa |
| 2009 | 614.530 | %24,26 | 41 / 169 | +3 | Oposizioa |
| 2013 | 463.560 | %16,35 | 29 / 169 | -12 | Koalizioa |
| 2017 | 444.683 | %15,19 | 27 / 169 | -2 | Koalizioa |
| 2021 | 346.474 | %11,6 | 21 / 169 | -6 | Oposizioa |

## Erreferentziak

* ↑ (Gaztelaniaz) Morini, Thiago Ferrer. (2013-09-11). «La ultraderecha xenófoba toca el poder en Noruega» El País ISSN 1134-6582. (Noiz kontsultatua: 2022-06-05).
* ↑ norvegieraz: {{{1}}} Forr, Gudleiv. (2020-02-25). Carl I Hagen. (Noiz kontsultatua: 2022-06-05).
* ↑ Widfeldt 2014, p. 109, 113.
* ↑ (Ingelesez) «Leader of Norwegian populist party to step down» The Local Norway 2021-02-18 (Noiz kontsultatua: 2022-06-05).
* ↑ (Norvegieraz [bokmål]) AS, TV 2. (2021-05-08). «Sylvi Listhaug lover å gjenreise Fremskrittspartiet» TV 2 (Noiz kontsultatua: 2022-06-05).

## Kanpo estekak

* (Norvegieraz [bokmål]) Alderdiaren orrialde ofiziala
* Datuak: Q485665
* Multimedia: Fremskrittspartiet / Q485665
# Ezkerreko Alderdi Sozialista (Norvegia)

Ezkerreko Alderdi Sozialista (norvegieraz: Sosialistisk Venstreparti) Norvegiako alderdi politikoa da. Parlamentuko alderdi txikiena izatetik, laugarren postura igaro zen 2001eko hauteskundeetan, eta postu horri eutsi dio ordutik. 2005ean lehen aldiz sartu zen gobernuan Alderdi Laborista eta Zentroko Alderdiarekin koalizioan.
1973an ezkerreko alderdien koalizioa sortu zen, komunista eta sozialista demokratikoak elkartuta. 1975ean koalizio hori alderdi bihurtu zen. Alderdi Laboristarekin bi gatazka gune garrantzitsu zituen; Ezkerreko Alderdi Sozialistak ez zuen NATOn sartuta jarraitu nahi, eta Europar integrazioaren aurkakoa zen. Beste alde batetik, gobernuak ekonomian parte hartze handiagoa izan behar zuela defendatzen zuen, sektore publiko indartsuagoa sortuz. Ezkerreko ideiez gain, feminismo eta ekologismoaren aldeko jarrera erakutsi du beti.

## Kanpo estekak

* (Norvegieraz [bokmål]) Alderdiaren webgunea
* Datuak: Q488418
* Multimedia: Sosialistisk Venstreparti / Q488418
# Hego Georgia

Hego Georgia (gaztelaniaz Isla de San Pedro ere deitua) Hegoaldeko Georgiak uhartediaren uharte nagusia da. Lehen baleak harrapatzeko postua zen eta orain britaniar ikerketa postua. Grytviken herrixka lurraldearen hiriburutzat hartu daiteke nahiz eta bertoko biztanlerik izan ez.

## Politika

Bere jabetza, Malvinak bezala, auzitan dago Erresuma Batua eta Argentina artean.
Erresuma Batuak bere itsasoz bestaldeko lurraldetzat dute Hegoaldeko Georgiak eta Hegoaldeko Sandwichak (South Georgia and the South Sandwich Islands).

## Geografia

Malvinetatik 1.390 kilometrotara hego-ekialdera dago; bere 160 kilometroko luzerako eta 30 kilometroko zabalerako lurraldea nahiko menditsua da eta izotzez beterik dago. Mendirik altuena 2.934 metroko Paget mendia da. Klima hotza da oso; kostaldean batez besteko tenperaturak neguan (abuztua) 0º-koak dira eta udan (urtarrila) 10º-koak, baina arraroa da -10º baino gutxiagokoak ikustea.

## Ikus, gainera

* Hegoaldeko Georgiak

## Kanpo estekak

* Datuak: Q1137202
* Multimedia: South Georgia / Q1137202
# Marcelino García Alonso

Marcelino García Alonso (Oviedo, 1971ko ekainak 27) espainiar txirrindulari ohi bat da, profesionala 1994 eta 2003 artean. Bere lorpenik handienak Andaluziako Itzulian, 1998ko edizioa irabaziz, eta 1997an irabazi zuen Nazioarteko Kriteriumean lortu zituen.

## Palmaresa

1996
* 3. Euskal Bizikletan eta etapa 1
* 3. Asturiasko Itzulian
* 3. Gilen Tell Sari Nagusian
1997
* Nazioarteko Kriteriuma eta etapa 1
* 4. Euskal Herriko Itzulian
1998
* Andaluziako Itzulia eta etapa 1

## Taldeak

* ONCE (1994-2000)
* Team CSC (2001-2002)
* Labarca 2-Cafés Baqué (2003)

## Kanpo loturak

* (Gaztelaniaz)Palmares osoa
* Datuak: Q979692
# Stephen Hodge

Stephen Hodge (Adelaida, 1961eko uztailaren 18a) australiar txirrindulari ohia da.

## Palmaresa

1985
* 2. Bizkaiko Biran
* 3. Gilen Tell Sari Nagusian
1986
* Mendrisiottoko Giroa
* 3. Bizkaiko Biran
1987
* 2. Samianigoko Klasikoan
* 2. Ordiziako Klasikan
1988
* Raymond Impanis Sari Nagusia
1989
* Herald Sun Tourreko etapa bat
1990
* Guadarramako Mendateetako Klasika
1991
* Romandiako Tourreko etapa bat
* 3. Trentinoko Giroan
1992
* Nazioarteko Kriteriumeko etapa bat
* 3. Emiliako Giroan
1993
* Manuel Galera Memoriala
* 2. Nazioen Sari Nagusian
1994
* Herald Sun Tourreko etapa bat
1996
* Tasmaniako Tourra eta etapa bat
* 2. Herald Sun Tourrean eta bi etapa

## Kanpo estekak

* Datuak: Q2870660
* Multimedia: Stephen Hodge / Q2870660
# Alirio Chizabas

José Alirio Chizabas Torres (Líbano, Tolima, 1962ko urtarrilaren 25a) kolonbiar txirrindulari ohia da. Urkiola Igoeran bitan igo zen podiumera.

## Palmaresa

1984
* Kolonbiako Itzuliko etapa bat
1985
* Narancoko Igoera
* Kataluniako Voltako etapa bat
* 3. Urkiolako Igoeran
1986
* Burgosko Itzuliko etapa bat
* 2. Clásica a los Puertos de Guadarraman
* 2. Urkiolako Igoeran
1987
* Kolonbiako Itzuliko etapa bat
1988
* 2. Gilen Tell Sari Nagusian

## Kanpo estekak

Alirio Chizabas - ProCyclingStats
* Datuak: Q20004335
# Alex Zülle

Alex Zülle (Wil, St. Gallen, Suitza, 1968ko uztailaren 5a) txirrindulari profesionala ohia da. Erlojupeko eta mendiko lasterketetan oso ona zen.
1991an ONCE taldearekin debutatu zuen eta 2004a arte profesionalean aritu zen. Bere lehen urte profesionaletan Burgosko Itzulian etapa bat eta sailkapen nagusia irabazi zuen, bai eta Asturiasko Itzulia, Montjuiceko igoera,Volta a Catalunyako etapa bat eta Siliziako asteko beste bat ere.
Espainiako Vuelta bi alditan irabazi zuen. Halaber, Euskal Herriko Itzulian ere birritan izan zen garaile: 1995ean eta 1997an.

## Palmaresa

1991
* Gilen Tell Sari Nagusia
* 2. Bizkaiko Biran
1992
* Setmana Catalana
* Asturiasko Itzulia eta etapa 1
* Burgosko Itzulia eta etapa 1
* Montjuïceko Igoera eta etapa 1
* 2. Settimana Coppi e Bartalin eta etapa 1
* Kataluniako Voltako etapa 1
1993
* Paris-Niza eta 2 etapa
* Chur-Arosa
* Josef Voegeli Memorial
* GP Liestal
* 2. Espainiako Vueltan eta 3 etapa
1994
* Aragoiko Itzuliko etapa 1
* Kataluniako Voltako etapa 1
1995
* Euskal Herriko Itzulia eta 2 etapa
* Valentziako Erkidegoko Itzulia eta etapa 1
* Mallorcako challengea
* 2. Frantziako Tourrean eta etapa 1
* Suitzako Itzuliko 2 etapa
* Euskal Bizikletako etapa 1
* Espainiako Vueltako etapa 1
1996
* Kataluniako Volta eta 3 etapa
* Setmana Catalana eta 2 etapa
* Frantziako Tourrekon etapa 1
* Espainiako Vuelta eta etapa 1
* Erlojupeko munduko txapelketa
* Nafarroako Sari Nagusia
* Euskal Bizikletako etapa 1
1997
* Euskal Herriko Itzulia eta etapa 1
* Espainiako Vuelta eta etapa 1
1998
* Romandiako Tourreko etapa 1
* Setmana Catalanako etapa 1
* Italiako Giroko 3 etapa
* Espainiako Vueltako etapa 1
1999
* À travers Lausanne eta etapa 1
* 2. Frantziako Tourrean
* Espainiako Vueltako etapa 1
2000
* Algarveko Itzulia eta etapa 1
* Espainiako Vueltako etapa 1
2001
* Paris-Nizako etapa 1
2002
* 2. Algarveko Itzulian eta etapa 1
* Valentziako Erkidegoko Itzulia eta etapa 1
* 2. Romandiako Tourrean eta 2 etapa
* Suitzako Itzulia eta etapa 1
2003
* 3. Gaztela eta Leongo Itzulian

## Sailkapen orokorra Itzuli Handietan

| Itzuli Handia | 1992 | 1993 | 1994 | 1995 | 1996 | 1997 | 1998 | 1999 | 2000 | 2001 | 2002 | 2003 |
| Italiako Giroa | — | — | — | — | — | — | 14. | UT | — | — | — | — |
| Frantziako Tourra | UT | 41. | 8. | 2. | 26. | UT | UT | 2. | UT | — | — | — |
| Espainiako Vuelta | UT | 2. | 4. | 20. | 1. | 1. | 8. | 37. | 49. | 109. | — | UT |
| Munduko Txapelketa | 38. | UT | UT | — | UT | UT | — | UT | — | — | UT | — |
| Munduko Erlojupeko Tx | — | — | 13. | — | 1. | 11. | — | 10. | — | — | — | — |
Legenda :
| — | Ez zuen parte hartu |
| DSK | Deskalifikatua |
| UT | Utzi |

## Kirol ibilbidea

| Urtea | Taldea |
| 1991-1997 | ONCE |
| 1998 | Festina |
| 1999-2000 | Banesto |
| 2001-2003/03 | Coast |
| 2003/04-2004/12 | Phonak |

## Kanpo estekak

* Alex Zülle - ProCyclingStats
* Datuak: Q380081
* Multimedia: Alex Zülle / Q380081